ไก่-วรายุฑเผยเรื่องจริงเคยแต่งงานกับดาราหนุ่มต.เต่า

จากที่รายการ WOODY FM ได้เชิญผู้จัดคนดังอย่าง ไก่-วรายุฑ มิลินทจินดา มานั่งเคลียร์เรื่องราวความรักในอดีตกับดาราหนุ่มชื่อดัง ถึงขั้นแต่งงานด้วยกัน ก็ทำให้กลายเป็นประเด็นดังและชาวโซเชียลต่างให้ความเห็นว่าชายหนุ่มคนนั้นมีอักษรย่อ ต.เต่า และมีพี่ชายที่เป็นดาราดังอยู่ในวงการเช่นกัน ระดับความหล่อเรียกได้ว่าสูสีกันสุด ๆ

ทั้งนี้ชาวโซเชียลส่วนใหญ่ได้คอมเมนต์ให้ความเห็นว่าชายคนดังกล่าวก็คือหนุ่ม ตั้น-พิเชษฐ์ไชย ผลดี น้องชายของหนุ่ม ติ๊ก-เจษฎาภรณ์ ผลดี พร้อมให้ความคิดเห็นในเชิงสนับสนุน อาทิเช่น

“ไม่เห็นแปลก เรากลับชื่นชม คุณตั้น-พิเชษฐไชย ผลดี ความรักเป็นสิ่งสวยงามค่ะ”

“หล่อจริงทั้งพี่ทั้งน้องเลย พี่ติ๊กก็หล่อ พี่ตั้นก็หล่อ”

“ว่าทำไมคุณตั้นไม่เคยมีข่าวกะผู้หญิงเลย ความรักเป็นสิ่งสวยงาม”

แต่บางคอมเมนต์กลับเห็นต่างว่า ไก่-วรายุฑ จะมาพูดเรื่องในอดีตทำไม? อีกฝ่ายจะได้รับผลกระทบไหมหากปัจจุบันเขามีครอบครัวแล้ว?